Sasol se Lake Charles-aanleg oorleef Delta | Netwerk24
Sasol se Lake Charles-aanleg oorleef Delta
Deur Bloomberg 11 Oktober 2020 13:55
Die petrochemiese groep Sasol het voorlopig geen skade gely deur die orkaan Delta by sy aanleg in Amerika nie.
Sasol se chemiese aanleg by Lake Charles, Louisiana in Amerika. Foto: Sasol
Sy chemiese aanleg by Lake Charles in Louisiana is steeds gesluit, maar 'n voorlopige evaluering toon daar was geen vloedskade aan die aanleg nadat die orkaan Delta die Amerikaanse suidkus Vrydag getref het nie.
Daar was net kragonderbrekings oornag, het Sasol by navraag gesê.
Die orkaan Delta is die tweede groot storm wat die gebied in minder as 'n maand getref het, nadat die orkaan Laura onlangs die kraglewering aan die aanleg afgesny het. Dit kom terwyl Sasol probeer om die aanleg te voltooi wat in 2014 sowat $8,1 miljard sou kos. Verskeie terugslae, insluitend die tropiese storm Harvey wat in Augustus 2017 die gebied getref het, het die boukoste sedertdien tot $12,9 miljard opgejaag.
Die aanleg sal stelselmatig weer aangeskakel word wanneer dit veilig is, het Sasol Sondag gesê.
Dit sal afhang van die beskikbaarheid van krag en van materiaal wat nodig is om die bedrywighede by die aanleg voort te sit.